Administratiewe distrik (county) New Haven
Koördinate 41°18′N 72°55′W﻿ / ﻿41.300°N 72.917°W﻿ / 41.300; -72.917Koördinate: 41°18′N 72°55′W﻿ / ﻿41.300°N 72.917°W﻿ / 41.300; -72.917
Gestig op 1638
Geïnkorporeer op 1784
- Totaal 52,6 vk km
- Totaal (2010) 129 779
- Bevolkingsdigtheid 2 648,6,14/vk km
- Metropolitaanse gebied 846 766
- Gem. temp. Januarie/Julie 2 / 29 °C
- Gemiddelde jaarlikse neerslae 1336,5 mm
Burgemeester John DeStefano, Jr.
Amptelike webwerf cityofnewhaven.com
New Haven-stadskern gesien uit Yale se Sterling-biblioteek
New Haven is die tweede grootste munisipaliteit in Connecticut (ná Bridgeport en net voor Hartford) en die sesde grootste munisipaliteit in Nieu-Engeland met 'n kernbevolking van omtrent 123 000 mense. "New Haven" kan ook verwys na die breër Groter New Haven gebied, waar bykans 600 000 inwoners in die onmiddellike omgewing tuis is. Dit is geleë in New Haven county, aan die New Haven hawe, op die noordkus van die Long Island see-engte.
'n Jaar na dorpstigting in 1638, is agt strate uitgelê in 'n roostervorm van vier by vier strate, om sodoende die "Negepleinplan" te vorm, soos dit tans bekend is, wat deur die Amerikaanse Instituut vir Gesertifiseerde Beplanners erken word as 'n Nasionaalhistoriese beplanningsmylpaal. Die sentrale gemeenskapsblok, die New Haven brink is 'n plein van 6 ha, tans 'n Nasionaalhistoriese landmerk en die sentrum van die New Haven stadskern.
New Haven het die eerste openbare boomplantingsprogram in Amerika uitgevoer, wat later 'n lowerbedekking van volgroeide bome sou vorm, wat sekere groot Elms insluit. Dit het aan New Haven die bynaam "Die Elmstad" besorg.
Die stad is die tuiste van Yale-universiteit. Die universiteit maak 'n integrale deel uit van die stadsekonomie, deurdat dit onder meer New Haven se grootste belastingbetaler en werkgewer is, soos uitgewys in die 2010 Stadsrede van die Burgemeester. Mediese sorg (hospitale en biotegnologie), professionele dienste (geregtelik, argiteksbeplanning, bemarking en ingenieurswese), finansiële dienste en kleinhandel dra ook by om die bedryfsbasis van die stad te skep. Sedert die mid-1990's, het die stadskern ekstensiewe herlewing ondergaan.
↑ Volgens die V.S.A.-sensusramings tussen 2000 en 2009, was die bevolkings van New Haven en Hartford binne 511 persone van mekaar. In die Amerikaanse Gemeenskapsopname 2008, word New Haven egter aangedui as aansienlik groter (123 000 mense in New Haven teenoor 118 000 in Hartford). Aangesien sodanige verskille steeds potensieel binne die foutgrense van hierdie ramings val, sal die vasstelling van die "amptelik" groter stad deur die 2010-sensus bepaal moet word. In Oktober 2009 het die sensuslys van bevolkingsramings aangedui dat New Haven in die 2000 (mees onlangse) Desenniumsensus oor 'n groter bevolking beskik.
↑ V.S.A. Sensusburo, Geïnkorporeerde Plekke en Kleiner Siviele Afdelings, 2000–2008
↑ "Tabel 1. Jaarlikse ramings van die Residensiële Bevolking vir Geïnkorporeerde Plekke oor 100 000, Gesorteer vir 1 Julie 2009 Bevolking: 1 April 2000 tot 1 Julie 2009" (.xls of .csv). V.S.A. Sensusburo. 22 Junie 2010. Besoek op 28 Julie 2010. Onbekende parameter |separator= geïgnoreer (help)
↑ V.S.A. Sensusburo – Bevolking in Nieu Engelandse Stads- en Dorpsgebiede (In Engels afgekort: NECTAs) in Alfabetiese Orde met Numeriese en Persentasieverandering: 1990 en 2000
↑ Suidsentrale Streeksraad van Regerings
↑ New Haven: Die Elmstad
↑ Die Elm word teruggeplaas in “Elmstad”
↑ Yale-universiteit, Omtrent Yale & New Haven
↑ 2010 Stadsrede van die Burgemeester, 1 Februarie 2010
↑ 15 Maart 2004, Wat's Nuut in die Stadskern? Besigheid New Haven
Ontsluit van "https://af.wikipedia.org/w/index.php?title=New_Haven&oldid=1788780"